**RAPLA VALLA NOORTEVOLIKOGU KOOSOLEKU PROTOKOLL**

Skype keskkond 05.märts 2021

**Algus kell 17.00, lõpp kell 18.10**

Koosolek toimus veebi vahendusel Skype keskkonna vahendusel

Juhatas: noortevolikogu esimees Kristin Taru

Protokollis: Mariliis Ehrenpreis

Osalesid: Kristin Taru, Karl Pärtel Aasrand, Harriet Piirmets, Dominika Pankov

Puudusid: Frances Fuchs

Külalised: kultuuri- ja noorsootööspetsialist Helen Hints, noorsootöötaja Kadri Brecher

**PÄEVAKORD:**

1. Kaasamisüritus
2. Hariduse küsimustik
3. Teeme ära talgud
4. Orienteerumine
5. Rapla melu
6. Sotsiaalmeedia
7. Küsimused

**PÄEVAKORD:**

1. Kaasamisüritus läbiviimine ja ülevaade toimunud kohtumistest

KUULATI

Mariliis Ehrenpreis ja Karl Pärtel andsid aru, kuidas edeneb Kaasamisürituse läbiviimine (veebipõhiselt). Räägiti Rapla Kesklinna ja Rapla Gümnaasiumiga juba toimunud Kaasamisüritusest ja arutati Kaasamisürituse lõppürituse korraldamise üksikasjad ning milliseid otsutajad tasuks sinna veel kutsuda.

**OTSUSTATI**

Kaasamisürituse lõppüritus toimub 10.märtsil algusega kell 16.00 ja lõppeb orienteeruvalt 18.00. Üritus toimub Zoom keskkonnas. Dominika Pankova võtab ühendust Hansaliinide esindajaga, et kutsuda nende esindaja Lõppüritusel seoses “bussikultuur Raplamaal” teemaga.

1. Hariduse küsimustik koostamine ja läbiviimine

KUULATI

Kristin Taru küsis, kes sooviks tegeleda hariduse küsimustiku koostamise ja läbiviimise eest, mille eesmärgiks on uurida praegust Raplamaa hariduse taset, korraldust ja distants õppe mõju Raplamaal

**OTSUSTATI**

Küsimustiku algvorm on valmis 21.märtsiks. Küsimustiku koostamise ja vormistamise eest vastutab Harriet Piirmets ning teda aitab Mariliis Ehrenpreis

1. Teeme Ära Talgupäeva sihtkoht ja eesmärk

KUULATI

Mariliis Ehrenpreis, kes vastutab talgupäeva korralduse eest, pakkus välja osaleda Kultuuriklubi BAASi talgutel, et panustada Kultuuriklubi BAASi hoovi ja ukseesise väljaku korrastamises ja muutmaks seda õdusamaks kohaks avalikkuse jaoks ajaveetmiseks.

Helen Hints pakkus veel välja mõtte aidata ühte Rapla vanaprouat puude ladumisel, kelle kahjuks pole lähedasi, kes saaksid teda muidu aidata.

**OTSUTATI**

Ühiselt nõustuti osalema Kultuuriklubi BAASi talgutel ja aidata seda vanaprouat puude ladumisel.

1. Virtuaalse orienteerumise korraldamine suvel

KUULATI

Karl Pärtel Aasrand andis aru, virtuaalse orienteerumise korraldamisest. On räägitud Hele Suklesega, kes nõustus tegema koolitust, kuidas koostada interaktiivset orienteerumiskaarti. **OTSUSTATI**

Karl Pärtel Aasrand lepib kokku koolituse aja Heli Suklesega ja uurib kas on ka teisi huvitatud noori, kes sooviksid interaktiivse orienteerumiskaardi koostamisest aimu saada. Harriet Piirmets vastutab suvise orienteerumise reklaam- ja infoplakatite kujunduse ja koostamise eest.

1. Rapla Melu korraldus

KUULATI

Kristin Taru küsis, kas hakkaks Rapla Melu korraldamisega pihta varem, kui tegevuskavas ette nähtud on.

**OTSUSTATI**

Arutelu käigus leiti, et kokkulepped esinejatega võiks teha tõesti juba varem,et nad teaksid sellega varakult arvestada.

1. Rapla Valla Noortevolikogu sotsiaalmeedia aktiivsus

KUULATI

Kristin Taru tundis muret RVNV sotsiaalmeedia vähese aktiivsuse pärast.

**OTSUSTATI**

Iga volikogu liige, kes soovib, teeb Instagramis *take over*’i üheks päevaks ehk teeb videoid/pilte oma päevast. Frances Fuchsiga tuleb arutada, et ta mõtleks läbi punktid, mis seal *take over*’is võiks olla või rääkida. Avaliku sündmuse loomine Facebookis Kaasamisürituse lõppürituse kajastamiseks ja osalejate leidmiseks.

1. Küsimused

KÜSIS

Helen Hints küsis kas me ostame või teeme ise Cassandra annetuste kogumiseks ilusa ja vastupidava annetuskasti.

**VASTATI**

Valmistada atraktiivne kogumiskast Cassandra annetuste kogumiseks. Harriet Piirmets mõtleb kujunduse ja disaini.